ddrg/super_eurlex huggingface dataset:
(9)

Komisija saņēma piezīmes par lēmumu sākt procedūru no piecām trešām personām – no Ekonomisko un sociālo reformu institūta (INEKO) 2013. gada 15. oktobra vēstulē, no Union zdravotná poisťovňa, a. s. (veselības apdrošināšanas sabiedrības Union) 2013. gada 25. oktobra vēstulē, no Veselības politikas institūta (Health Policy Institute – HPI) 2013. gada 28. oktobra vēstulē, no Združenie zdravotných poisťovní SR (ZZP, Slovākijas veselības apdrošināšanas sabiedrību asociācija) 2013. gada 28. oktobra vēstulē un no Dôvera2013. gada 11. novembra vēstulē.
KOMISIJAS ĪSTENOŠANAS LĒMUMS (ES) 2015/144

(2015. gada 28. janvāris),

ar ko nosaka kārtību, kādā iesniedzami dotāciju pieteikumi un maksājumu pieprasījumi, un ar tiem saistītā informācija attiecībā uz Eiropas Parlamenta un Padomes Regulā (ES) Nr. 652/2014 minētajiem ārkārtas pasākumiem pret dzīvnieku slimībām

(izziņots ar dokumenta numuru C(2015) 250)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 5. punktu,

tā kā:

Saskaņā ar Regulas (ES) Nr. 652/2014 6. panta 1. punktu dalībvalstīm var piešķirt dotācijas saistībā ar ārkārtas pasākumiem, kuri veikti pēc apstiprinājuma, ka ir sastopama kāda no dzīvnieku slimībām, kas uzskaitītas minētās regulas I pielikumā.

IR PIEŅĒMUSI ŠO LĒMUMU.

1. pants

Provizoriska informācija

Dalībvalstis 30 dienu laikā no dienas, kad oficiāli apstiprināts, ka ir sastopama kāda no slimībām, kas uzskaitītas minētās regulas I pielikumā, sniedz provizorisku informāciju par attiecīgo dzīvnieku un produktu kategorijām un tirgus vērtību katrai no šīm kategorijām, izmantojot elektronisku datni atbilstoši šā lēmuma I pielikumā dotajam paraugam.

Vienlaikus dalībvalstis sniedz aprakstu par notiekošajām un plānotajām darbībām un tiesību aktiem, ar ko nosaka kompensējamo dzīvnieku un produktu vērtību.
1)

lēmuma 2. pantam pievieno šādus punktus: “5. Aizliegumu, kas noteikts 1. un 3. punktā, nepiemēro: a) hidrazīna (CAS 302-01-2) 70 % vai lielākās koncentrācijās pārdošanai, piegādei, nodošanai vai eksportam un tā importam, iepirkšanai vai pārvešanai; b) asimetriskā dimetilhidrazīna (CAS 57-14-7) importam, iepirkšanai vai pārvešanai; c) monometilhidrazīna (CAS 60-34-4) pārdošanai, piegādei, nodošanai vai eksportam un tā importam, iepirkšanai vai pārvešanai, izmantošanai palaišanas iekārtās, ko apkalpo Eiropas palaišanas pakalpojuma nodrošinātāji, vai izmantošanai Eiropas kosmosa programmu uzsākšanai vai lai Eiropas satelītu ražotāji iepildītu satelītiem degvielu. Jebkura hidrazīna eksporta daudzumu aprēķina saskaņā ar palaišanu vai palaišanām, vai satelītiem, kuriem tas izgatavots, un kopējais daudzums nepārsniedz 800 kg katrai atsevišķai palaišanai vai satelītam. Jebkura monometila hidrazīna eksporta daudzumu aprēķina saskaņā ar palaišanu vai palaišanām, vai satelītiem, kuriem tas izgatavots. 6. Aizliegumus, kas noteikti 2. punktā, nepiemēro tehniskās palīdzības sniegšanai, brokeru pakalpojumiem vai citiem pakalpojumiem un finansējuma vai finansiālas palīdzības sniegšanai saistībā ar darbībām, kas minētas 5. punkta a), b) un c) apakšpunktā. 7. Darbības, kas minētas 5. punkta a), b) un c) apakšpunktā un 6. punktā, ir pakļautas iepriekšējas atļaujas saņemšanai no dalībvalstu kompetentajām iestādēm. Dalībvalstis pienācīgi informē Padomi par visiem gadījumiem, kad tās piešķir atļauju. Informācijā iekļauj datus par nodotajiem daudzumiem un galalietojumu.”;
LV Eiropas Savienības Oficiālais Vēstnesis L 119/25

KOMISIJAS ĪSTENOŠANAS LĒMUMS (ES) 2015/749

(2015. gada 7. maijs),

ar ko atceļ Lēmumu 2007/410/EK par pasākumiem, kas vajadzīgi, lai novērstu kartupeļu vārpstveida bumbuļu viroīda ievešanu un izplatību Kopienā

(izziņots ar dokumenta numuru C(2015) 3023)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,

tā kā:

(1) Neatkarīgi no pasākumiem, kas izklāstīti Komisijas Lēmumā 2007/410/EK (2), kā izriet no oficiālajiem apsekojumiem, ko saskaņā ar minēto lēmumu veikušas dalībvalstis, kartupeļu vārpstveida bumbuļu viroīds Savienībā tagad ir izplatījies uz augiem, uz kuriem attiecas minētais lēmums (turpmāk “minētie augi”).

(2) Tomēr kopš Lēmuma 2007/410/EK piemērošanas kartupeļu vārpstveida bumbuļu viroīda simptomi uz minētajiem augiem nav novēroti, un no Eiropas Pārtikas nekaitīguma iestādes atzinuma (3) izriet, ka pospiviroīdu ietekme uz šiem augiem varētu būt minimāla. Turklāt Savienībā minētā organisma klātbūtne uz minētajiem augiem nav izraisījusi tā izplatīšanos uz citiem augiem, kas nav minētie augi.

(3) Tāpēc tiek secināts, ka ar Lēmumā 2007/410/EK izklāstītajiem pasākumiem nepietiek, lai novērstu kartupeļu vārpstveida bumbuļu viroīda izplatīšanos uz minētajiem augiem Savienībā, un ka nav fitosanitārā riska, kas pamatotu šādus pasākumus.

(4) Tāpēc Lēmums 2007/410/EK būtu jāatceļ.

(5) Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO LĒMUMU.

1. pants

Lēmumu 2007/410/EK atceļ.

2. pants

Šis lēmums ir adresēts dalībvalstīm.

Briselē, 2015. gada 7. maijā Komisijas vārdā – Komisijas loceklis Vytenis ANDRIUKAITIS

(1) OV L 169, 10.7.2000., 1. lpp.

(2) Komisijas 2007. gada 12. jūnija Lēmums 2007/410/EK par pasākumiem, kas vajadzīgi, lai novērstu kartupeļu vārpstveida bumbuļu viroīda ievešanu un izplatību Kopienā (OV L 155, 15.6.2007., 71. lpp.).

(3) EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options 1 EFSA Journal 2011;9(8):2330.
(2)

Eiropas Savienības Vispārējā tiesa ar 2015. gada 22. janvāra spriedumu apvienotajās lietās T-420/11 un T-56/12 atcēla Padomes Lēmumus 2011/299/KĀDP (2) un 2011/783/KĀDP (3) ciktāl tie Lēmuma 2010/413/KĀDP II pielikumā izklāstītajā to personu un vienību sarakstā, kurām piemēro ierobežojošus pasākumus, iekļauj šādas vienības: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. un Kish Shipping Line Manning Co..
(7)

Vācot datus par sākotnējā sarakstā iekļautajām vielām, attiecībā uz dažām no vielām tika apzināti papildu monitoringa dati. Tika nolemts, ka novērojamo vielu sarakstā netiks iekļautas vielas, par kurām pieejami ticami un aktuāli dati vismaz četrās dalībvalstīs. Pēc šo un dažu citu tādu vielu atskaitīšanas, par kuru toksiskumu bija īpaši lielas šaubas vai par kurām sagaidāms, ka to izmantošana tiks pārtraukta, priekšgalā izvirzījās šādas vielas: oksadiazons, metiokarbs, 2,6-diterc-butil-4-metilfenols, triallāts, četri neonikotinoīdu pesticīdi, makrolīdu grupas antibiotiķis eritromicīns un 2-etilheksil-4-metoksicinamāts. Tāpēc novērojamo vielu sarakstā būtu jāiekļauj arī minētās vielas, norādot to CAS (Chemical Abstracts Service) un ES numuru. Tika konstatēts, ka nopietnu risku var radīt vēl viens neonikotinoīdu pesticīds un divi citi makrolīdu grupas antibiotiķi. Iespēja, ka vielām, kurām ir vienāds iedarbības veids, varētu būt savstarpēji papildinoša ietekme, papildus pamato priekšlikumu par to vienlaicīgu iekļaušanu novērojamo vielu sarakstā. Vajadzētu būt iespējai neonikotinoīdus, tāpat kā makrolīdu grupas antibiotiķus, analizēt vienlaicīgi, tādējādi sarakstā tos grupējot.
(2)

2015. gada 22. janvārī ECB Padome nolēma atteikties no galvenajai refinansēšanas operāciju likmei (GRO) piemērojamās 10 bāzes punktu starpības tām ITRMO, kuras veic no 2015. gada marta līdz 2016. gada jūnijam, ar mērķi uzturēt ilgāka termiņa refinansēšanas mērķoperāciju (ITRMO) efektivitāti. Atteikšanas no starpības atspoguļo institūciju uz tirgus finanšu instrumentiem balstīto termiņa prēmiju samazinājumu kopš ITRMO izsludināšanas 2014. gada 5. jūnijā. Šis lēmums neietekmē procentu likmi, ko piemēro pirmajām 2014. gada septembrī un decembrī veiktajām ITRMO. Šī likme tādējādi paliek nemainīga, t. i., tā tiek fiksēta visam attiecīgās operācijas laikam atbilstoši GRO likmei, kas ir spēkā izsoles paziņojuma laikā attiecībā uz atbilstošo ITRMO, tai pievienojot fiksētu 10 bāzes punktu starpību.
4.

Kastes ir izgatavotas no nomizota koka, kam izņēmuma kārtā var būt vizuāli nodalīti un skaidri atšķirami mizas gabaliņi, kuri atbilst vienai no šādām prasībām: a) to platums ir mazāks par 3 cm (neatkarīgi no garuma); vai b) ja tie platumā ir lielāki par 3 cm, katra atsevišķa mizas gabala kopējā virsmas platība ir mazāka par 50 cm2.
2)

pielikuma 6. pantu groza šādi: a) panta 3. punktu groza šādi: i) punkta b) un c) apakšpunktu aizstāj ar šādiem: “b) izveidot palīgstruktūras; c) iecelt komiteju un jebkādu atbilstoši b) apakšpunktam izveidotu palīgstruktūru priekšsēdētājus un locekļus;” ; ii) punkta d) apakšpunktā vārdus “darba programmas” aizstāj ar vārdiem “darba programmu”; iii) punkta e) apakšpunktu aizstāj ar šādu: “e) pieņemt gada budžetu (tostarp konkrētās daļas, kas saistītas ar administratīvajām un personāla izmaksām) un sniegt atzinumu par gada pārskatiem;” ; iv) punkta n) apakšpunktu aizstāj ar šādu: “n) apstiprināt nolīgumu vai vienošanos noslēgšanu par sadarbību ar trešām valstīm un trešo valstu iestādēm, uzņēmumiem vai personām vai ar starptautiskām organizācijām, izņemot iepirkuma procesus saistībā ar darbībām, kas noteiktas 3. panta 1. punkta b)–c) apakšpunktā un 3. panta 2. punkta a) apakšpunktā;” ; v) punkta o) apakšpunktu aizstāj ar šādu: “o) novērtēt gada pārskatu par Kopuzņēmuma progresu saistībā ar tā darba programmu un resursiem;” ; vi) punkta q) apakšpunktu svītro; b) panta 6. punktā trešo un ceturto daļu aizstāj ar šādām: “Komisija var izsacīt viedokli par valdes lēmuma tiesiskumu viena mēneša laikā pēc jautājuma nodošanas Komisijai; pretējā gadījumā valdes lēmumu uzskata par atbalstītu. Valde atkārtoti izskata savu lēmumu, ņemot vērā Komisijas viedokļus, lai nodrošinātu atbilstību Kopienas tiesību aktiem.” ; c) panta 9. un 10. punktu aizstāj ar šādiem: “9. Ja konkrētos gadījumos nav nolemts citādi, Kopuzņēmuma direktors un komiteju priekšsēdētāji piedalās valdes sanāksmēs. 10. Valde savu reglamentu pieņem ar divu trešdaļu balsu vairākumu no kopējā balsu skaita. Valde apstiprina komiteju reglamentu ar divu trešdaļu balsu vairākumu no kopējā balsu skaita.” ;
“visām dalībvalstīm kopīga ievada informācija par uzticamības saraksta darbības jomu un kontekstu, pamatā esošo pārraudzības shēmu un – attiecīgā gadījumā – valsts apstiprināšanas (piem., akreditācijas) shēmām. Izmantojamais kopīgais teksts ir tālākais teksts, kurā rakstzīmju virkni “(name of the relevant Member State)” aizstāj ar attiecīgās dalībvalsts nosaukumu:

“The present list is the trusted list including information related to the qualified trust service providers which are supervised by (name of the relevant Member State), together with information related to the qualified trust services provided by them, in accordance with the relevant provisions laid down in Regulation (EU) No 910/2014 of the European Parliament and of the Council of 23 July 2014 on electronic identification and trust services for electronic transactions in the internal market and repealing Directive 1999/93/EC.

The cross-border use of electronic signatures has been facilitated through Commission Decision 2009/767/EC of 16 October 2009 which has set the obligation for Member States to establish, maintain and publish trusted lists with information related to certification service providers issuing qualified certificates to the public in accordance with Directive 1999/93/EC of the European Parliament and of the Council of 13 December 1999 on a Community framework for electronic signatures and which are supervised/accredited by the Member States. The present trusted list is the continuation of the trusted list established with Decision 2009/767/EC.””
(41)

Komisija pieprasīja un pārbaudīja visu informāciju, ko tā uzskatīja par vajadzīgu, lai konstatētu subsidēšanu, tās radīto kaitējumu un Savienības intereses. Saskaņā ar pamatregulas 26. pantu pārbaudes apmeklējumi tika veikti šādu valsts iestāžu, finanšu iestāžu un uzņēmumu telpās: Ķīnas valdība — Ķīnas Tirdzniecības ministrija, Pekina, Ķīna Indijas valdība — Tirdzniecības un rūpniecības ministrija, New Delhi Vjetnamas valdība — Vjetnamas Konkurences iestāde, Rūpniecības un tirdzniecības ministrija, Hanoi — Finanšu ministrija, Hanoi (tostarp pārbaudes apmeklējumi vairākās bankās) — Thai Binh muitas dienesti, Thai Binh City, Thai Binh province Ražotāji Savienībā — Trevira GmbH, Bobingen, Vācija — Wellman International Ltd, Kells, Īrija — Greenfiber International S.A., Buzau, Rumānija — Silon s.r.o., Sezimovo Ústí, Čehijas Republika Importētāji — Elias Enterprises Limited, Altrincham, Apvienotā Karaliste Lietotāji — Sandler AG, Schwarzenbach/Saale, Vācija Ražotāji eksportētāji Ķīnā — Far Eastern Industries (Shanghai) Ltd, Šanhaja — Jiangsu Huaxicun Co, Huaxi Village, Jiangyin — Jiangsu Xinsu Chemical Fibre Co, Suzhou — Xiamen Xianglu Chemical Fibre Co, Xiamen — Zhejiang Anshun Pettechs Fibre Co, Fuyang Ražotāji eksportētāji Indijā — The Bombay Dyeing & Manufacturing Co. Ltd, Mumbaja — Ganesha Ecosphere Limited, Kanpur — Indo Rama Synthetics Ltd, Nagpur — Reliance Industries Limited,Mumbaja — Polyfibre Industries Pvt. Ltd, Mumbaja Ražotāji eksportētāji Vjetnamā — Vietnam New Century Polyester Fibre Co Ltd, Halong City — Thai Binh Polyester Staple Fibre Joint Stock Company, Thai Thuy Town, Thai Binh Province un Hop Than Co. Ltd, Thai Binh City, Thai Binh Province (kopīgais nosaukums “Thai Binh Group”).
(413)

Pārstrukturēšanas paziņojuma 31. punkts paredz, ka, novērtējot atbalsta apjomu un no tā izrietošos konkurences traucējumus, Komisijai jāņem vērā saņemtā valsts atbalsta absolūtais un relatīvais apjoms, kā arī sloga sadales pakāpe un finanšu iestādes stāvoklis tirgū pēc pārstrukturēšanas. Tādēļ Komisija atgādina, ka Banka ir saņēmusi no valsts kapitālu, kas līdzvērtīgs 16 % no tās RWA (neskaitot C pasākumu). Ar C pasākumu Banka iegūst saistības iepludināt vēl EUR 2 864 miljonus, palielinot kopējo kapitāla atbalstu līdz 23,7 % no Bankas RWA. Papildus kapitāla atbalstam Banka ir saņēmusi arī likviditātes atbalstu. Banka saņēma likviditātes garantijas par summu EUR 13 600 miljoni uz 2011. gada 15. aprīli un EUR 13 932 miljoni uz 2013. gada 30. novembri, un tas minētajā datumā veidoja 17 % no Bankas bilances. Banka izmantoja arī valsts garantēto ELA par summu EUR 12 miljardi uz 2012. gada 31. decembri, un tas minētajā datumā veidoja 18 % no Bankas bilances. Tādējādi nepieciešamība veikt pasākumus potenciālo konkurences izkropļojumu ierobežošanai ir pamatota, ņemot vērā minēto salīdzinoši lielo atbalsta summu. Turklāt Bankas tirgus daļa Grieķijā bija liela, proti, aizdevumiem tirgus daļa 2012. gada 31. decembrī bija 17 % un noguldījumiem – 12 %. New TT Bank un Nea Proton Bank iegāde palielināja Bankas tirgus daļu līdz 20,7 % attiecībā uz aizdevumiem un līdz 18,8 % attiecībā uz noguldījumiem 2013. gada septembrī (153).
(4)

Attiecīgi nolīguma 17. pants un protokola 12. pants paredz to provizorisku piemērošanu no to parakstīšanas dienas.
(2)

Saskaņā ar Direktīvas 98/8/EK 8. pantu sabiedrība Arch Timber Protection Ltd2010. gada 2. aprīlī iesniedza pieteikumu Apvienotajai Karalistei par atļaujas piešķiršanu tādam biocīdam koksnes konservantam, kura sastāvā ir propikonazols, IPBC un tebukonazols (turpmāk “apstrīdētais produkts”). Apvienotā Karaliste 2012. gada 7. jūnijā piešķīra atļauju apstrīdētā produkta izmantošanai rūpniecībā un tikai svaigi zāģētu/nocirstu koku un nežāvētu kokmateriālu pagaidu aizsardzībai, tostarp norādot, ka ar šo produktu apstrādāta koksne var tikt izmantota 2. un 3. lietojuma klasē, kā aprakstīts dokumentā “Produktu novērtēšanas vadlīniju tehniskās piezīmes” (Technical Notes for Guidance on Product Evaluation) (6). Produkts sastāv no diviem iepakojumiem, kuru saturs ražošanas telpās jāsajauc un jāatšķaida atbilstoši tam, kādi ir konkrētie koksnes apstrādes apstākļi – iemērkšana vai apliešana slēgtā iekārtā. Desmit dalībvalstis vēlāk savstarpējas atzīšanas kārtā atļāva apstrīdētā produkta lietošanu.
(2)

Atbilstoši Direktīvas 89/686/EEK 6. panta 1. punktam Komisija ir iesniegusi formālu iebildumu pret standartu EN 1384:1996 “Aizsargķiveres jāšanas sportam”, kas saskaņots atbilstīgi Direktīvai 89/686/EEK. Atsauce uz standartu tika pirmoreiz publicēta OV C 180, 14.6.1997., un A1. grozījumi tika publicēti OV C 190, 10.8.2002. Kopš tā laika CEN ir publicējusi standarta jaunu versiju EN 1384:2012, un tā ir iekļauta OV C 395, 20.12.2012.; 2013. gada 30. aprīlī ir notecējis termiņš pieņēmumam par atbilstību aizstātajam standartam EN 1384:1996.
(126)

Tādējādi, ņemot vērā to, ka par nevienu no apstrīdētajiem pasākumiem netika paziņots Komisijai, pārkāpjot Līguma 108. panta noteikumus, un tāpēc tie uzskatāmi par nelikumīgu un nesaderīgu atbalstu, tie jāatmaksā, lai atjaunotu to stāvokli, kas bija tirgū pirms šo atbalstu piešķiršanas. Atmaksājamie līdzekļi tiek aprēķināti, sākot no dienas, kad saņēmējs guvis priekšrocības, t. i., kad atbalsts kļuva pieejams saņēmējam, kam jāmaksā atmaksas procenti, līdz līdzekļi ir faktiski atgūti.
3.

Liemeņa muskuļaudu saturu aprēķina pēc šādas formulas: , kur: FOM_F1 – muguras tauku biezums (ieskaitot ādu) milimetros, mērīts 8 cm attālumā no liemeņa viduslīnijas starp trešo un ceturto jostas skriemeli; FOM_F2 – muguras tauku biezums (ieskaitot ādu) milimetros, mērīts 6 cm attālumā no liemeņa viduslīnijas starp trešo un ceturto ribu no beigām; FOM_M – muskuļa biezums milimetros, mērīts tajā pašā laikā un vietā kā F2.
LV Eiropas Savienības Oficiālais Vēstnesis L 233/1

PADOMES LĒMUMS

(2014. gada 14. aprīlis)

par to, lai Eiropas Savienības un tās dalībvalstu vārdā parakstītu un provizoriski piemērotu protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

(2014/517/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 24. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas ar Serbijas Republiku nolūkā noslēgt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

(2) Minētās sarunas tika sekmīgi pabeigtas un protokols tika parafēts 2013. gada 10. decembrī.

(3) Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk.

(4) Par jautājumiem, kas attiecas uz Eiropas Atomenerģijas kopienas darbības jomu, protokola noslēgšanai ir paredzēta atsevišķa procedūra.

(5) Protokols būtu jāpiemēro provizoriski, kamēr tiek pabeigtas procedūras tā noslēgšanai,

IR PIEŅĒMUSI ŠO LĒMUMU.

1. pants

Ar šo atļauj Savienības un tās dalībvalstu vārdā parakstīt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā tā noslēgšanu.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

3. pants

Protokolu saskaņā ar tā 14. pantu piemēro provizoriski no otrā mēneša pirmās dienas pēc tā parakstīšanas dienas, kamēr tiek pabeigtas procedūras tā noslēgšanai.

4. pants

Šis lēmums stājas spēkā tā pieņemšanas dienā.
2)

panta 8. punktam pievieno šādu ievilkumu: “— 32013 R 1381: Eiropas Parlamenta un Padomes Regulu (ES) Nr. 1381/2013 (2013. gada 17. decembris), ar ko izveido programmu “Tiesības, vienlīdzība un pilsonība” laikposmam no 2014. gada līdz 2020. gadam (OV L 354, 28.12.2013., 62. lpp.). Lihtenšteina piedalās tikai tajās programmas aktivitātēs, kuras finansē no budžeta pozīcijām 33 01 04 01 (Atbalsta izdevumi tiesībām un pilsonībai) un 33 02 02 (Nediskriminācijas un vienlīdzības veicināšana). Norvēģija ir atbrīvota no dalības un finansiāla ieguldījuma šajā programmā.”
2)

panta 5. punktā vārdus “un darbībās, kas tiek finansētas no 2012. un 2013. finanšu gadā iekļautajām budžeta pozīcijām, kas minētas 12. punktā, – no 2012. gada 1. janvāra” aizstāj ar vārdiem “darbībās, kas tiek finansētas no 2012. un 2013. finanšu gadā iekļautajām budžeta pozīcijām, kuras minētas 12. punktā, – no 2012. gada 1. janvāra, un darbībās, kas tiek finansētas no 2014. finanšu gadā iekļautajām budžeta pozīcijām, kuras minētas 13. punktā, – no 2014. gada 1. janvāra.”;
Komandieris Krievijas Rietumu militārajam apgabalam, kura vienības ir dislocētas Krimā. Atbildīgs par daļu no to Krievijas militāro spēku klātbūtnes Krimā, kuri apdraud Ukrainas suverenitāti, un ir palīdzējis Krimas iestādēm novērst publiskas demonstrācijas pret “referendumu” un pret pievienošanu Krievijai.

Krievijas Dienvidu militārā apgabala komandieris. Dienvidu militārā apgabala spēki ir dislocēti Krimā. Atbildīgs par daļu no to Krievijas militāro spēku klātbūtnes Krimā, kuri apdraud Ukrainas suverenitāti, un ir palīdzējis Krimas iestādēm novērst publiskas demonstrācijas pret “referendumu” un pret pievienošanu Krievijai.

Viens no separātistu grupējuma “Army of the South-East” līderiem, kurš ieņēma Drošības dienesta Luganskas reģionālā biroja ēku. Pirms ēkas ieņemšanas Bolotov un viņa līdzzinātāju rīcībā bija ieroči, kurus visdrīzāk nelegāli piegādājusi Krievija un vietējie noziedzīgie grupējumi.

Andriy Yevgenevich Purgin (Андрей Евгеньевич Пургин)

Dzimis 1972. gada 26. janvārī

“Doņeckas Republikas” vadītājs, separātistu pasākumu aktīvs dalībnieks un organizētājs, “krievu tūristu” pasākumu koordinators Doņeckā. Viens no “Civic Initiative of Donbas for the Eurasian Union” dibinātajiem.